PRIJEDLOG

[bookmark: _Hlk235706640]Na temelju članka 12 i  15. Zakona o javnoj nabavi (,,Narodne novine" broj 120/16, 114/22 i 48/26) i Članka 49. Statuta predškolske ustanove Grad Krk, Dječji vrtić, Katarina Frankopan, Upravno vijeće Dječjeg vrtića, na__________  sjednici održanoj____________; 2026. godine, donosi,

PRAVILNIK
o provedbi postupaka jednostavne nabave

I. OPĆE ODREDBE
Članak 1.
Ovim se Pravilnikom o provedbi postupaka jednostavne nabave roba, usluga i radova (dalje u tekstu: Pravilnik) uređuju pravila, uvjeti i postupci jednostavne nabave robe, usluga i radova predškolske ustanove Grad Krk, Dječji vrtić, Katarina Frankopan (dalje u tekstu: Naručitelj).
(1) Jednostavna nabava je nabava roba i usluga te projektnih natječaja procijenjene vrijednosti manje od 50.000,00 eura, odnosno nabava radova procijenjene vrijednosti manje od 100.000,00 eura sukladno članku 12. stavku 1. Zakona o javnoj nabavi (,,Narodne novine", broj 120/16, 114/22, 48/26-dalje u tekstu: ZJN 2016) za koju ne postoji obveza provedbe postupaka javne nabave.
(2) Procijenjena vrijednost u smislu ovog Pravilnika odnosi se na ukupan iznos jednostavne nabave bez poreza na dodanu vrijednost (PDV-a).
(3) U provedbi postupaka nabave robe, usluga i radova iz stavka 1. ovog članka, osim odredbi ovoga Pravilnika, obvezno se primjenjuju i drugi važeći zakonski i podzakonski propisi te interni akti Naručitelja koji se odnose na pojedini predmet nabave, uz osobito poštivanje načela javne nabave.
(4) Pojmovi i izrazi koji se koriste u ovome Pravilniku, a koji imaju rodno značenje, odnose se jednako na muški i ženski rod.

Članak 2.
(l) U provedbi postupaka jednostavne nabave sukladno ovom Pravilniku koristi se mogućnost primjene elektroničkih sredstava komunikacije, kao i sredstava koja nisu elektronička te njihova kombinacija ukoliko je potrebno.
(2) Elektroničkim sredstvima komunikacije, u smislu ovog Pravilnika, smatraju se: Elektronički oglasnik javne nabave Republike Hrvatske (dalje u tekstu: EOJN RH), modul jednostavna nabave, internet stranica Naručitelja te elektronička posta.
II. NAČELA I ANALIZA TRŽISTA

Članak 3.
(1) U primjeni ovog Pravilnika, Naručitelj je u odnosu na sve gospodarske subjekte obvezan poštovati načelo slobode kretanja robe, načelo poslovnog nastana i načelo slobode pružanja usluga te načela koja iz toga proizlaze, kao sto su načelo tržišnog  natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.
(2) Jednostavna nabava ne smije biti osmišljena s namjerom izbjegavanja primjene ZJN 2016, izbjegavanja primjene ovog Pravilnika ili s namjerom da se određenim gospodarskim subjektima neopravdano da prednost ili ih se stavi u nepovoljan položaj.
(3) Naručitelj je obvezan primjenjivati odredbe ovog Pravilnika na način koji omogućava učinkovitu nabavu te ekonomično, zakonito, namjensko i svrhovito trošenje javnih sredstava.

Članak 4.
(1) U svrhu pripreme postupaka jednostavnih nabava Naručitelj može provoditi analizu tržišta koja obuhvaća prikupljanje informacija o predmetu nabave, gospodarskim subjektima koji sudjeluju na tržištu te drugim okolnostima koji utjecaju na uvjete nabave.
(2) Analiza tržišta provodi se u opsegu koji je razmjeran vrijednosti i složenosti predmeta nabave, u skladu s raspoloživim proračunskim sredstvima i potrebama Naručitelja.
(3) Informacije prikupljene analizom tržišta ne smiju dovesti do narušavanja tržišnog natjecanja niti do povrede načela zabrane diskriminacije, transparentnosti i jednakog postupanja prema gospodarskim subjektima.
III. SPRJEČAVANJE, PREPOZNAVANJE I UKLANJANJE SUKOBA INTERESA

Članak 5.
(1) Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom jednostavne nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
(2) Na sprječavanje, prepoznavanje i uklanjanje sukoba interesa primjenjuju se odredbe članaka 76. – 83. ZJN 2016.


IV. PLAN NABAVE  I REGISTAR UGOVORA  I OKVIRNIH SPORAZUMA

Članak 6.
(1) Na planiranje nabave i vođenje registra ugovora i okvirnih sporazuma na odgovarajući se način primjenjuju odredbe ZJN 2016.
(2) U Planu nabave Naručitelja za kalendarsku godinu navode se svi predmeti nabave čija je procijenjena vrijednost jednaka ili veća od 5.000,00 eura bez PDV-a.
(3) Plan nabave za kalendarsku godinu, kao i sve njegove kasnije izmjene i dopune, donosi Ravnateljica predškolske ustanove Grad Krk, Dječji vrtić, Katarina Frankopan (u daljnjem tekstu: Ravnateljica),
(4) Plan nabave za kalendarsku godinu, kao i sve njegove kasnije izmjene i dopune, Naručitelj je obvezan objaviti u EOJN RH.
(5) U registru ugovora navode se svi predmeti nabave čija je vrijednost jednaka ili veća od 5.000,00 eura bez PDV-a.
(6) U registru ugovora i okvirnih sporazuma navode se svi predmeti nabave za čiju nabavu je Naručitelj sklopio ugovore i okvirne sporazume na temelju izuzeća od primjene ZJN 2016 propisanih člancima 33. i 34. ZJN 2016 s obrazloženjem razloga za izuzeće.
(7) Registar ugovora, kao i sve njegove kasnije promjene Naručitelj je obvezan objaviti u EOJN RH.

V. POSTUPCI JEDNOSTAVNE NABAVE

Članak 7.
(1) Postupci jednostavne nabave u smislu ovog Pravilnika su:

1. [bookmark: _Hlk231384065]Postupak jednostavne nabave robe, usluga te provedbe projektnih natječaja i radova procijenjene vrijednosti jednake ili manje od 15.000,00 eura bez PDV-a,
2. Postupak jednostavne nabave procijenjene vrijednosti veće od 15.000,00 eura bez PDV-a, a jednake ili manje od 25.000,00 eura bez PDV-a za robe, usluge te provedbe projektnih natječaja, te za radove veće od 15.000,00 eura bez PDV-a, a jednake ili manje od 45.000,00 eura bez PDV-a,
3. Postupak jednostavne nabave procijenjene vrijednosti veće od 25.000,00 eura bez PDV-a, a manje od 50.000,00 eura bez PDV-a za robe, usluge te provedbe projektnih natječaja, za radove veće od 45.000,00 eura bez PDV-a, a manje od 100.000,00 eura bez PDV-a.  
(2) U postupcima jednostavne nabave na odgovarajući se način primjenjuju odredbe ZJN 2016, ukoliko pojedina pitanja nisu uređena ovim Pravilnikom ili drugim aktom Naručitelja kojim je regulirano područje jednostavne nabave.
(3) Tijek svakog postupka jednostavne nabave iz stavka 1. ovog članka mora biti dokumentiran.

1. [bookmark: _Hlk235536457]Postupak jednostavne nabave robe, usluga te provedbe projektnih natječaja i radova procijenjene vrijednosti jednake ili manje od 15.000,00 eura bez PDV-a,
Članak 8.
(1) Postupak jednostavne nabave robe, usluga te provedbe projektnih natječaja procijenjene vrijednosti jednake ili manje od 15.000,00 eura bez PDV-a, je postupak jednostavne nabave koji se provodi na dokaziv način, temeljem zaprimljene ponude jednog ili više gospodarskih subjekata prema odabiru Naručitelja.
(2) Postupak jednostavne nabave iz stavka 1. ovog članaka provodi se izdavanjem narudžbenice odnosno sklapanjem ugovora s jednim gospodarskim subjektom po vlastitom izboru, sukladno planiranim proračunskim sredstvima i potrebama predškolske ustanove Grad Krk, Dječji vrtić, Katarina Frankopan.
(3) Narudžbenica ili poziv za sklapanje ugovora upućuje se gospodarskom subjektu u pravilu elektroničkim sredstvima komunikacije na temelju podnesene ponude gospodarskog subjekta.
(4) Ponuda mora sadržavati sve podatke potrebne za izradu narudžbenice odnosno sklapanje ugovora (primjerice: cijena bez PDV-a i s uračunatim PDV-om, podatak o roku valjanosti ponude, roku i načinu isporuke robe/pružanja usluga/izvođenja radova, roku plaćanja, nazivu i adresi sjedišta ponuditelja, ostale okolnosti značajne za izvršenje predmeta nabave isl.) Narudžbenica obvezno sadrži podatke o vrsti roba, radova ili usluga koje se nabavljaju uz specifikaciju - opis stavki, jedinica mjere, količina, jediničnih cijena te ukupnih cijena, roku i mjestu isporuke, načinu i roku plaćanja, ili poveznicu na ponudu gospodarskog subjekta temeljem koje je narudžbenica izdana, i koja sadrži navedene specifikacije.
(5) Narudžbenicu potpisuje Ravnateljica.
(6) Ugovor obavezno sadrži podatke o ugovornim stranama koje sklapaju ugovor, mjestu sklapanja ugovora, predmetu ugovora, cijeni, prema potrebi jamstva za uredno izvršenje ugovora i za otklanjanje nedostataka u jamstvenom roku te o ostalim bitnim sastojcima ugovora sukladno zakonu kojim se ureduju obvezni odnosi.
(7) Ugovor potpisuje Ravnateljica.
(8) Za izdavanje narudžbenice ili sklapanje ugovora za nabavu robe, usluga i radova iz stavka 1. ovoga članka dovoljna je jedna valjana ponuda.
(9)  U postupku iz stavka 1. može se izraditi odluka o odabiru koja se dostavlja elektroničkim sredstvima komunikacije bez zapisnika o otvaranju, pregledu i ocjeni ponuda.
(10)  U postupku iz stavka 1. ovog članka može se, u slučajevima kada zbog prirode predmeta nabave ili drugih objektivnih okolnosti nije moguće pribaviti ponudu gospodarskog subjekta, provesti i bez dostavljene ponude, izdavanjem narudžbenice gospodarskom subjektu. Navedena situacija treba biti valjano u pisanom (digitalnom) obliku obrazložena.
(11) U postupku iz stavka 1. ovog člnka u pravilu se koriste elektronička sredstva komunikacije i/ili pisana sredstava komunikacije koja nisu elektronička.
(12) Cijeli tijek postupka iz stavka 1. ovog članka mora biti dokumentiran.
(13) Iznimno od stavka 1. ovog članka, ovisno o procjeni složenosti predmeta nabave, postupak jednostavne nabave robe i usluga te provedba projektnih natječaja i radova procijenjene vrijednosti nabave jednake ili manje od 15.000,00 eura bez PDV-a naručitelj može provesti pozivanjem tri gospodarska subjekta, prema odabiru Naručitelja na dostavu ponuda sukladno uvjetima i zahtjevima iz dokumentacije koristeći sredstva komunikacije (npr. elektronička pošta) ili drugi primjereni i dokazivi oblik komunikacije ili navedeni postupak provesti putem modula jednostavne nabave u EOJN RH. 

2. Postupak jednostavne nabave procijenjene vrijednosti veće od 15.000,00 eura bez PDV-a, a jednake ili manje od 25.000,00 eura bez PDV-a za robe, usluge te provedbe projektnih natječaja, a za radove veće  od 15.000,00 eura bez PDV-a, a jednake ili manje od 45.000,00 eura bez PDV-a.
Članak 9.
(1) [bookmark: _Hlk155693507]Postupak jednostavne nabave procijenjene vrijednosti veće od 15.000,00 eura bez PDV-a, a jednake ili manje od 25.000,00 eura bez PDV-a za robe, usluge te provedbe projektnih natječaja, a za radove veće od 15.000,00 eura bez PDV-a, a jednake ili manje od 45.000,00 eura bez PDV-a Naručitelj obvezno provodi putem modula jednostavne nabave u EOJN RH.
(2) Naručitelj u svakom pojedinom postupku bira između jednostavne nabave s pozivom gospodarskim subjektima i/ili jednostavnu nabavu s javnom objavom poziva. 
(3) U slučaju jednostavne nabave putem modula jednostavne nabave u EOJN RH s pozivom gospodarskim subjektima, poziv se upućuje na najmanje tri gospodarska subjekta.
(4) Iznimno od stavka 3. ovog članka, naručitelj provodi postupak jednostavne nabave s pozivom gospodarskim subjektima upućen najmanje jednom gospodarskom subjektu:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni:
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt i to:
· ako je predmet nabave stjecanje jedinstvenog umjetničkog djela ili umjetničke izvedbe
· ako iz tehničkih razloga predmet nabave može isporučiti samo određeni gospodarski subjekt ili
· ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati
(5) Razlozi za primjenu iznimke iz stavka 4. ovoga članka navode se i obrazlažu u objavi u modulu jednostavne nabave u EOJN RH.
(6) Postupak jednostavne nabave procijenjene vrijednosti veće od 15.000,00 eura bez PDV-a, a jednake ili manje od 25.000,00 eura bez PDV-a za robe, usluge te provedbe projektnih natječaja, a za radove  veće od 15.000,00 eura bez PDV-a, a jednake ili manje  od 45.000,00 eura bez PDV-a provodi stručno povjerenstvo za jednostavnu nabavu.

Članak 10.
Naručitelj uvijek može odlučiti postupak jednostavne nabave provesti putem javne objave u modulu jednostavne nabave u EOJN RH, i kada to s obzirom na procijenjenu vrijednost nabave nije obvezno.

3. Postupak jednostavne nabave procijenjene vrijednosti veće od 25.000,00 eura bez PDV-a, a manje od 50.000,00 eura bez PDV-a za robe, usluge te provedbe projektnih natječaja, a za radove veće od 45.000,00 eura bez PDV-a, a manje od 100.000,00 eura bez PDV-a.

Članak 11.
(1) Postupak jednostavne nabave procijenjene vrijednosti veće od 25.000,00 eura bez PDV-a, a manje od 50.000,00 eura bez PDV-a za robe, usluge te provedbe projektnih natječaja, a za radove  veće od 45.000,00 eura bez PDV-a, a manje od 100.000,00 eura bez PDV-a Naručitelj obvezno provodi putem javne objave u modulu jednostavne nabave u EOJN RH. 
(2) [bookmark: _Hlk232660000]Iznimno od stavka 1. ovog članka, naručitelj nije obvezan provesti postupak jednostavne nabave s javnom objavom poziva u modulu jednostavne nabave u EOJN RH, već ga provodi sukladno članku 9. ovog Pravilnika:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni,
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt i to:
· ako je predmet nabave stjecanje jedinstvenog umjetničkog djela ili umjetničke izvedbe,
· ako iz tehničkih razloga predmet nabave može isporučiti samo određeni gospodarski subjekt ili
· ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.
(3) [bookmark: _Hlk232660270]Razlozi za primjenu iznimke iz stavka 2. ovoga članka navode se i obrazlažu u objavi u modulu jednostavne nabave u EOJN RN.




VI. NADLEŽNOST ZA PROVEDBU POSTUPAKA JEDNOSTAVNE NABAVE
Članak 12.
1) Postupke jednostavnih nabava iz članaka 8., 9.,  i  11. ovog Pravilnika priprema i provode članovi stručnog povjerenstva za pripremu i provedbu postupka jednostavne nabave (dalje u tekstu: stručno povjerenstvo), a kojeg čine imenovani ovlašteni predstavnici Naručitelja.
2) Odluku o imenovanju stručnog povjerenstva u postupcima jednostavne nabave iz stavka
1. ovog članka donosi Ravnateljica.
3) U postupcima jednostavne nabave iz članaka 8.,9., i 11. ovog Pravilnika sudjeluju najmanje 2 (dva) člana stručnog povjerenstva.
4) Članovi stručnog povjerenstva odgovorni su za zakonito i stručno provođenje postupaka jednostavne nabave.
Članak 13.
Ukoliko se postupak jednostavne nabave provodi putem modula jednostavne nabave EOJN RH, članovi stručnog povjerenstva za provedbu postupka nabave moraju imati ovlaštenje za rad u modulu jednostavne nabave EOJN RH.

VII. PROVEDBA POSTUPKA JEDNOSTA VNE NABAVE

Članak 14.
1) Postupak jednostavne nabave koji se provodi kao poziv odabranim gospodarskim subjektima ili javna objava poziva pokreće se donošenjem odluke o imenovanju stručnog povjerenstva te slanjem ili objavom poziva na dostavu ponuda.
2) Dokumentacija u postupku jednostavne nabave iz stavka 1. ovog članka mora biti jasna, razumljiva i nedvojbena te izrađena na način da sadrži sve potrebne podatke koji ponuditelju omogućavaju izradu i dostavu ponude te sve bitne uvjete nabave uključujući uvjete za izvršenje ugovora/okvirnog sporazuma.

Članak 15.
1) U postupku jednostavne nabave javnim prikupljanjem ponuda, poziv na dostavu ponude i pripadajuća dokumentacija o nabavi mora sadržavati najmanje podatke o Naručitelju (naziv, sjedište, OIB), naziv i opis predmeta nabave, oznaku CPV nomenklature, evidencijski broj predmeta nabave iz plana nabave, procijenjenu vrijednost predmeta nabave, troškovnik i/ili tehničke specifikacije, kriterij za odabir ponude, rok za dostavu ponude, način dostave ponude, osobu/e i/ili službu zaduženu za kontakt s gospodarskim subjektima, bitne i posebne uvjete za izvršenje ugovora, ako je primjenjivo, druge potrebne podatke, dokumente i informacije koje gospodarskom subjektu omogućavaju izradu i dostavu ponude.
2) Poziv na dostavu ponuda može sadržavati kriterije za kvalitativan odabir gospodarskog subjekta, kriterije za odabir gospodarskog subjekta (uvjete sposobnosti) te vrstu i oblik jamstva što ovisi o složenosti predmeta nabave za koji se provodi postupak jednostavne nabave.
3) U postupku jednostavne nabave u slučaju postupka jednostavne nabave iz članka 9. te u slučaju postupka jednostavne nabave koji se provodi kao iznimka iz članka 11. ovog
Pravilnika, poziv na dostavu ponude može se uputiti jednom gospodarskom subjektu s podacima navedenim u stavku 1. ovoga članka.
4) Starost dokaza koji se odnose na kriterije za kvalitativan odabir gospodarskog subjekta odnosno kriterij za odabir gospodarskog subjekta sukladna je provedbenim propisima iz područja javne nabave.

Članak 16.
1) Kriterij za odabir ponuda u postupku jednostavne nabave može biti:
a) cijena ponude,
b) ekonomski najpovoljnija ponuda koja se utvrđuje temeljem cijene ponude i kvalitete ili temeljem troška i kvalitete.
2) Ako je kriterij odabira ekonomski najpovoljnija ponuda primjenjuju se odgovarajuće se odredbe ZJN 2016.
3) Naručitelj u postupcima jednostavne nabave iz članka 7. ovog Pravilnika uspoređuje cijene ponuda bez poreza na dodanu vrijednost.


Članak 17.
Rok za dostavu ponuda mora biti primjeren predmetu nabave i ne smije biti kraci od 5 (pet) dana od dana slanja ili objave poziva na dostavu ponuda, osim u slučaju žurne nabave, pod uvjetom da je kraći rok po ocjeni stručnog povjerenstva objektivno dovoljan za dostavu ponuda.

Članak 18.
1) Tijekom roka za dostavu ponuda gospodarski subjekt može zatražiti dodatne informacije, objašnjenja i/ili izmjene u vezi s dokumentacijom.
2) Naručitelj je obvezan odgovor, dodatne informacije ili objašnjenja dati u primjerenom roku te po potrebi produljiti rok za dostavu ponuda.
3) Naručitelj nije obvezan dati odgovor, dodatne informacije i objašnjenja ako je zahtjev gospodarskog subjekta zaprimljen najkasnije 2 (dva) dana prije roka koji je određen kao rok za dostavu ponuda.
4) Tijekom roka za dostavu ponuda, a najkasnije 1 (jedan) dan prije roka koji je određen kao rok za dostavu ponuda, Naručitelj može izmijeniti ili dopuniti dokumentaciju.
5) U slučaju iz stavka 4. ovog članka, Naručitelj je obvezan produžiti rok za podnošenje ponuda za najmanje 2 (dva) dana.
6) Dodatne informacije, objašnjenja i/ili izmjene dokumentacije stavljaju se na raspolaganje gospodarskim subjektima na isti način kao i osnovna dokumentacija.

Članak 19.
1) Na otvaranju ponuda sudjeluje najmanje dva (2) člana stručnog povjerenstva imenovani za provedbu postupka jednostavne nabave.
2) U postupcima jednostavne nabave iz članka 8., i  9, ovog Pravilnika, ne provodi se javno otvaranje ponuda.
3) Kod postupaka jednostavne nabave poziva odabranim gospodarskim subjektima, odnosno u postupku iz članka 11. pod odgovarajućim okolnostima i kod izuzeća te javnom objavom poziva u modulu jednostavne nabave EOJN RH i provodi se automatsko i poluautomatsko otvaranje ponuda u slučaju dostave jamstva za ozbiljnost ponuda.

Članak 20.
1) Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz Poziva.
2) Ponuda se dostavlja na način određen u Pozivu.
3) Na sadržaj i način izrade ponude te na postupanje u vezi s ponudom odgovarajuće se primjenjuju odredbe ZJN 2016 i drugih propisa koji se odnose na ponudu u postupcima javne nabave.


Članak 21.
1) Stručno povjerenstvo za provedbu postupka jednostavne nabave: poziva odabrane gospodarske subjekte i javne objave poziva, sastavlja zapisnik o otvaranju ponuda, provodi pregled i ocjenu pristiglih ponuda na temelju uvjeta i zahtjeva iz Poziva, sastavlja zapisnik o pregledu i ocjeni ponuda te daje prijedlog odluke za odabir najpovoljnije ponude ili poništenje postupka.
2) Za odabir je dovoljna jedna pristigla ponuda koja udovoljava svim traženim zahtjevima i uvjetima iz Poziva za dostavu ponuda.
3) Ako su dvije ili više valjanih ponuda jednako rangirane prema kriteriju za odabir ponude, odabrat će se ponuda koja je zaprimljena ranije.
4) Naručitelj samostalno utvrđuje činjenice i okolnosti u postupku nabave te na temelju utvrđenih činjenica i okolnosti postupa i odlučuje u skladu s odredbama ovoga Pravilnika.
5) Koje će činjenice i okolnosti uzeti za dokazane, Naručitelj utvrđuje slobodnom ocjenom, na temelju savjesne i brižljive ocjene svakog dokaza posebno i svih dokaza zajedno te na temelju rezultata cjelokupnog postupka nabave.
6) Cijeli tijek postupka jednostavne nabave mora biti dokumentiran.
7) Postupak pregleda i ocjene ponuda tajni su do donošenja odluke Naručitelja.

Članak 22.
1) Odluka o odabiru donosi se u roku od 30 (trideset) dana od isteka roka za dostavu ponuda, a odluka o poništenju postupka donosi se u roku od 30 (trideset) dana od nastanka razloga za poništenje postupka, osim ako je Naručitelj u Pozivu odredio duži rok.
2) Uz odluku iz stavka 1. ovog članka, objavljuje se ili dostavlja zapisnik o pregledu i ocjeni ponuda.
3) Nakon donošenja odluke iz stavka 1. ovog članka Naručitelj ne smije sklopiti ugovor ili okvirni sporazum prije isteka roka mirovanja.
4) Rok mirovanja iznosi tri (3) dana od dana dostave odluke ponuditeljima.
5) Rok mirovanja ne primjenjuje se:
a) u postupcima jednostavne nabave procijenjene vrijednosti jednake ili manje od 15.000,00 eura,
b) ako je u postupku sudjelovao samo jedan ponuditelj čija je ponuda ujedno odabrana,
c) u slučaju žurne  nabave kada bi primjena roka mirovanja ugrozila obavljanje poslova iz djelokruga Naručitelja ili prouzročila značajnu štetu.
6) Odluka o odabiru odnosno odluka o poništenju postaje izvršna:
a) istekom roka mirovanja ako prigovor nije izjavljen,
b) danom dostave odluke o odbacivanju ili odbijanju prigovora,
c) danom dostave odluke o odabiru ili odluke o poništenju postupka jednostavne nabave, ako se rok mirovanja ne primjenjuje.


VIII. PONIŠTENJE POSTUPKA JEDNOSTAVNE NABAVE

Članak 23.
1) Naručitelj zadržava pravo poništiti postupak jednostavne nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima ili zainteresiranim gospodarskim subjektima.
2) Naručitelj može poništiti postupak jednostavne nabave ako:
a) postanu poznate okolnosti zbog kojih ne bi došlo do pokretanja postupka jednostavne nabave da su bile ranije poznate;
b) postanu poznate okolnosti zbog kojih bi došlo do sadržajno bitno drugačijeg Poziva na dostavu ponuda da su bile poznatije ranije;
c) postoje drugi opravdani razlozi sukladno odlukama Naručitelja;
d) nije dostavljena niti jedna ponuda;
e) nakon isključenja odbijenih ponuda ne preostane nijedna valjana ponuda;
3) Naručitelj će poništiti postupak nabave ako:
a) je u postupku zaprimljena jedna ponuda čija je cijena veća od osiguranih sredstava za nabavu, a nije moguće osigurati dodatna sredstva za njezin odabir.
4) Naručitelj je obvezan donijeti odluku o poništenju postupka jednostavne nabave ako cijena najpovoljnije ponude prelazi vrijednosni prag propisan za provedbu predmetnog postupka nabave prema ovom Pravilniku te provesti drugi odgovarajući postupak nabave.
5) U slučaju da je u postupku jednostavne nabave roba i usluga cijena najpovoljnije ponude jednaka ili veća od 50.000,00 eura, odnosno u slučaju da u postupku jednostavne nabave radova cijena najpovoljnije ponude jednaka ili veća od 100.000,00 eura, Naručitelj mora donijeti odluku o poništenju postupka jednostavne nabave i provesti odgovarajući postupak javne nabave sukladno odredbama ZJN 2016.

Članak 24.
U postupcima jednostavne nabave na odgovarajući se način primjenjuju opće odredbe i odredbe o provedbi postupka pregleda i ocjene iz ZJN 2016, ukoliko pojedina pitanja nisu uređena ovim Pravilnikom ili drugim aktom Naručitelja kojim je regulirano područje jednostavne nabave.





IX. OKVIRNI SPORAZUM

Članak 25.
1) Okvirni sporazum može se sklopiti u svim postupcima jednostavne nabave, osim u postupcima  iz članaka 8. i 9. ovoga Pravilnika.
2) Okvirni sporazum ne smije se sklopiti na rok dulji od 2 (dvije) godine. Okvirni sporazum može se izvršavati izdavanjem narudžbenice i/ili sklapanjem ugovora o nabavi.
3) Ugovor o nabavi mora se sklopiti, a narudžbenica se mora izdati prije isteka roka na koji je sklopljen okvirni sporazum, ali trajanje pojedinog ugovora i/ili narudžbenice ne smije biti dulje od tri mjeseca od isteka roka na koji je okvirni sporazum sklopljen.
4) Ukupna plaćanja bez PDV-a tijekom izvršenja okvirnog sporazuma po svim ugovorima i/ili narudžbenicama ne smiju biti jednaka ili veća od vrijednosti pragova za provedbu postupka temeljem kojeg je okvirni sporazum sklopljen kao ni jednaka ili veća od vrijednosti pragova za primjenu ZJN 2016.
5) Na sve ostalo sto nije regulirano ovim Pravilnikom na odgovarajući se način primjenjuju odredbe ZJN 2016 i drugih propisa koji se odnose na okvirni sporazum.


X. SKLAPANJE I IZVRŠENJE UGOVORA

Članak 26.
1) U postupku jednostavne nabave iz članka 8. ovog Pravilnika izdaje se narudžbenica ili se sklapa ugovor s odabranim ponuditeljem.
2) U postupcima jednostavne nabave iz članka 9. ovog Pravilnika s odabranim ponuditeljem sklapa se ugovor o jednostavnoj nabavi (dalje u tekstu: ugovor o nabavi) u pisanom obliku nakon izvršnosti odluke o odabiru.
3) U postupcima jednostavne nabave iz članaka 9., i 11. ovog Pravilnika s odabranim ponuditeljem sklapa se ugovor o jednostavnoj nabavi ili okvirni sporazum (dalje u tekstu: ugovor o nabavi) u pisanom obliku nakon izvršnosti odluke o odabiru.
4) Ugovor o nabavi ili okvirni sporazum mora biti sklopljen i izvršavati se u skladu s uvjetima određenim u dokumentaciji o nabavi  po kojima je proveden postupak i odabranom ponudom.
5) Ugovorne strane sklapaju ugovor o nabavi ili okvirni sporazum u pisanom obliku najkasnije u roku od petnaest (15) dana od završetka postupka. Pisani oblik vazi i za sve kasnije izmjene i/ili dopune ugovora o nabavi ili okvirnog sporazuma.
6) Ugovor o nabavi ili okvirni sporazum iz stavka 2. ovog članka mora biti objavljen u EOJN RH.

Članak 27.
1) Naručitelj je obvezan kontrolirati izvršenje sklopljenih ugovora o nabavi.
2) Ugovor o nabavi sklopljen u svim postupcima jednostavne nabave Naručitelj smije izmijeniti tijekom njegova trajanja odgovarajućom primjenom odredbi ZJN 2016 i odredbi zakona kojim se ureduju obvezni odnosi.
3) Ukupna plaćanja bez PDV-a po svim izmjenama ugovora o nabavi ili okvirnog sporazuma ne smiju biti jednaka ili veća od vrijednosti pragova za provedbu postupka temeljem kojeg je ugovor ili okvirni sporazum sklopljen kao ni jednaka ili veća od vrijednosti pragova za primjenu ZJN 2016.

XI. POSEBNE ODREDBE O ODLUKAMA I PRAVNOJ ZAŠTITI U POSTUPCIMA JEDNOSTAVNE NABAVE ČIJA JE PROCIJENJENA VRIJEDNOST VEĆA OD 15.000,00 EURA
Članak 28.
1) Protiv odluke o odabiru ili odluke o poništenju donesene u postupku jednostavne nabave procijenjene vrijednosti veće od 15.000,00 eura nije dopuštena žalba, ali svaki ponuditelj koji je sudjelovao u postupku i koji ima pravni interes za dobivanje ugovora o nabavi ima pravo protiv takve odluke izjaviti prigovor.
2) Prigovor se podnosi Ravnateljici  u pisanom obliku isključivo putem modula jednostavne nabave EOJN RH.
3) Rok za izjavljivanje prigovora iznosi 5 (pet) dana od dana dostave odluke o odabiru odnosno odluke o poništenju.
4) Prigovor mora sadržavati:
· podatke o ponuditelju, podnositelju prigovora(naziv ili osobno ime, OIB ili odgovarajući identifikacijski broj, ako je predviđen u nacionalnom zakonodavstvu, adresa sjedišta ili prebivališta)
· naziv i sjedište Naručitelja
· predmet prigovora
· oznaku postupka jednostavne nabave,
· odluku koja se osporava,
· razloge osporavanja (obrazloženje).
5) Ako prigovor ne sadrži podatke iz stavka 4. ovoga članka, Naručitelj može pozvati ponuditelja da u primjerenom roku, koji ne može biti kraci od 3 (tri) dana, dopuni ili pojasni prigovor. Ako ponuditelj u ostavljenom roku ne otkloni nedostatke, prigovor će se smatrati neurednim.
6) Nepravodoban, nedopušten ili neuredan prigovor odbacit će se obrazloženom odgovorom.
7) O osnovanosti prigovora odluku u roku od 5 (pet) dana donosi Ravnateljica.
8) Odlukom o prigovoru Ravnateljica će prigovor odbaciti, ili odbiti ili djelomično ili u potpunosti prihvatiti.
9) Podnošenje prigovora odgađa sklapanje ugovora o nabavi do donošenja odluke o prigovoru, osim u slučaju žurne nabave kada bi odgoda mogla prouzročiti ozbiljnu štetu ili ugroziti obavljanje poslova iz djelokruga Naručitelja.
10) U postupku pravne zaštite, ne plaća se naknada za izjavljivanje prigovora.


Članak 29.
Protiv odluke o odabiru ili odluke o poništenju donesene u postupku jednostavne nabave procijenjene vrijednosti jednake ili manje od 15.000,00 eura nije dopuštena žalba ni prigovor.





XII. PRIJELAZNE  I  ZAVRŠNE ODREDBE


Članak 30.
Postupci jednostavne nabave pokrenuti do stupanja na snagu ovoga Pravilnika dovršit će se prema odredbama Pravilnika o provedbi postupaka jednostavne nabave od 27.prosinca 2022.godine, KLASA:406-03/22-01/21; URBROJ:2142-1-16-01-22-1.

Članak 31.
Danom stupanja na snagu ovoga Pravilnika prestaje važiti Pravilnik o provedbi postupaka jednostavne nabave od 27.prosinca 2022.godine, KLASA:406-03/22-01/21; URBROJ:2142-1-16-01-22-1.

Članak 32.
Ovaj Pravilnik objavit će se na internetskim stranicama predškolske ustanove Grad Krk, Dječji vrtić, Katarina Frankopan, www.dvkf-krk.hr , a stupa na snagu prvog dana od dana objave.

URBROJ:
Krk, 	2026.

